Secretar general NATO, despre scandalul de spionaj în care sunt implicate Danemarca și SUA: "Ancheta trebuie să fie transparentă".
Secretarul general NATO, Jens Stoltenberg, solicită o anchetă pe tema scandalului de spionaj în care sunt implicate Danemarca și SUA. Jens Stoltenberg a spus că imaginea Danemarcei este afectată de acest caz. Secretarul general NATO: "Țările implicate sunt aliați NATO, deci trebuie să vedem toate faptele și să aflăm adevărul".
Jens Stoltenberg vrea o anchetă pe tema scandalului de spionaj în care Danemarca și SUA sunt în prim plan, după ce autoritățile daneze au declarat că i-au ajutat pe americani să intercepteze convorbirile telefonice ale unor politicieni europeni de rang înalt și ai unor membri NATO, relatează The Canberra Times."Țările implicate sunt aliați NATO, ceea ce mă face să spun că trebuie să vedem toate faptele și să aflăm adevărul", a spus Jens Stoltenberg, secretar general NATO.Jens Stoltenberg a spus că imaginea Danemarcei este afectată de acest caz, însă încrederea în NATO rămâne intactă.Conform unor surse citate de postul danez DR, Serviciul de Informaţii Militare din Danemarca (FE) a colaborat cu Agenţia pentru Securitate Naţională din SUA (NSA), în perioada 2012-2014, pentru a colecta informaţii despre lideri politici din Germania, Franţa, Suedia şi Norvegia.Printre personalităţile interceptate s-ar număra cancelarul Germaniei, Angela Merkel, ministrul german de Externe din acea perioadă, Frank-Walter Steinmeier, şi Peer Steinbrück, un lider al opoziţiei de la Berlin.